78/122/ETY: Komission päätös tehty 28 päivänä joulukuuta 1977 päätösten 75/576/ETY, 76/216/ETY ja 77/146/ETY muuttamisesta (Ainoastaan saksankielinen teksti on todistusvoimainen)



Virallinen lehti nro L 041 , 11/02/1978 s. 0034 - 0035

Suomenk. erityispainos Alue 3 Nide 9 s. 0171

Ruotsink. erityispainos Alue 3 Nide 9 s. 0171



KOMISSION PÄÄTÖS tehty 28 päivänä joulukuuta 1977 päätösten 75/576/ETY, 76/216/ETY ja 77/146/ETY muuttamisesta (Ainoastaan saksankielinen teksti on todistusvoimainen) (78/122/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viljelykasvilajien yleisestä lajikeluettelosta 29 päivänä syyskuuta 1970 annetun neuvoston direktiivin 70/457/ETY(1), sellaisena kuin se on viimeksi muutettuna 19 päivänä joulukuuta 1977 annetulla direktiivillä 78/55/ETY(2), ja erityisesti sen 7 artiklan, ottaa huomioon oikeuden myöntämisestä Saksan liittotasavallalle rajoittaa tiettyjen viljelykasvilajikkeiden siementen tai lisäysaineiston pitämistä kaupan 30 päivänä kesäkuuta 1975 tehdyn komission päätöksen 75/576/ETY(3), ja erityisesti sen 2 artiklan, ottaa huomioon oikeuden myöntämisestä Saksan liittotasavallalle rajoittaa tiettyjen viljelykasvilajikkeiden siementen tai lisäysaineiston pitämistä kaupan 30 päivänä joulukuuta 1975 tehdyn komission päätöksen 76/216/ETY(4), ja erityisesti sen 2 artiklan, sekä katsoo, että mainitun direktiivin 15 artiklan 1 kohdan säännösten mukaisesti viljelykasvilajien näiden lajikkeiden siemeniin tai lisäysaineistoon, jotka on virallisesti hyväksytty vähintään yhdessä jäsenvaltiossa ja jotka täyttävät samassa direktiivissä säädetyt edellytykset, ei kyseisen määräajan päättymisen jälkeen sovelleta enää lajiketta koskevia kaupan pitämisen rajoituksia yhteisössä, mainitun direktiivin 15 artiklan 2 kohdassa säädetään kuitenkin, että jäsenvaltiolle voidaan pyynnöstä antaa lupa kieltää tiettyjen lajikkeiden siementen tai lisäysaineiston kaupan pitäminen, mainituilla päätöksillä komissio on myöntänyt Saksan liittotasavallalle oikeuden kieltää kovavehnälajikkeiden siementen pitäminen kaupan, koska on yleisesti tiedossa, etteivät kovavehnälajikkeet vielä sovellu viljeltäviksi Saksan liittotasavallassa (15 artiklan 3 kohdan c alakohta, toinen tapaus), komissio on 29 päivänä joulukuuta 1976 tehdyllä päätöksellä 77/146/ETY(5) pidentänyt Saksan liittotasavallan kovavehnän lisälajikkeiden osalta direktiivin 15 artiklan 1 kohdassa säädettyä määräaikaa 31 päivään joulukuuta 1977, kovavehnälajikkeita on tänä aikana testattu tämän lajin mahdollista viljelyä varten tässä maassa, tämän mahdollisen viljelyn tulosten perusteella, ei enää voida pitää kiinni siitä, että näiden lajien lajikkeet eivät enää sovellu viljeltäviksi missään osassa Saksan liittotasavallan alueella, sen vuoksi kovavehnälajikkeet eivät enää täytä mainitun direktiivin 15 artiklan 3 kohdan c alakohdan toisen tapauksen edellytyksiä, sen vuoksi näihin edellytyksiin perustuvat luvat olisi peruutettava, päätöksessä 77/146/ETY lueteltujen kovavehnälajikkeiden osalta Saksan liittotasavalta ei enää noudata pyynnössään esittämäänsä; sen vuoksi näihin lajikkeisiin ei vahvistetun määräajan päättymisen jälkeen enää sovelleta kaupan pitämisen rajoituksia, Saksan liittotasavallalla olisi kuitenkin oltava mahdollisuus tarvittaessa myöhemmin pyytää uutta lupaa mille tahansa kyseisistä lajikkeista, kun virallisin viljelyskokein osoitetaan, että nämä lajikkeet ominaisuuksiensa vuoksi eivät missään sen alueella tuota tuloksia, jotka vastaavat muilta vertailukelpoisilta lajikkeilta saatuja tuloksia (15 artiklan 3 kohdan c alakohta, ensimmäinen tapaus), sen vuoksi luvan voimassaoloaikaa olisi kaikkien kyseisten lajikkeiden osalta tarkoituksenmukaista pidentää, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksan liittotasavallalle päätöksellä 75/576/ETY annettu lupa peruutetaan 31 päivästä joulukuuta 1977 kovavehnälajikkeiden osalta. 2 artikla Saksan liittotasavallalle päätöksellä 76/216/ETY annettu lupa peruutetaan 31 päivästä joulukuuta 1977 kovavehnälajikkeiden osalta. 3 artikla Direktiivin 70/457/ETY 15 artiklan 1 kohdassa säädettyä määräaikaa pidennetään Saksan liittotasavallan osalta 31 päivään joulukuuta 1983 päätösten 75/576/ETY, 76/216/ETY ja 77/146/ETY soveltamisalaan tarkoitettujen kovavehnälajikkeiden osalta siltä osin, kuin on kyse mainitun direktiivin 15 artiklan 2 kohdan mukaisesta luvan antamisesta. 4 artikla Tämä päätös on osoitettu Saksan liittotasavallalle. Tehty Brysselissä 28 päivänä joulukuuta 1977. Komission puolesta Finn GUNDELACH Varapuheenjohtaja (1) EYVL N:o L 225, 12.10.1970, s. 1 (2) EYVL N:o L 16, 20.1.1978, s. 23 (3) EYVL N:o L 253, 30.9.1975, s. 36 (4) EYVL N:o L 46, 21.2.1976, s. 23 (5) EYVL N:o L 47, 18.2.1977, s. 64